CELEX: C2005/143/69
Language: sk
Date: 2005-06-11 00:00:00
Title: Vec T-80/05: Žaloba podaná 17. februára 2005: Hinrich Bavendam a iní proti Komisii Európskych spoločenstiev

11.6.2005   
            
            
               SK
            
            
               Úradný vestník Európskej únie
            
            
               C 143/36
            
         Žaloba podaná 17. februára 2005: Hinrich Bavendam a iní proti Komisii Európskych spoločenstiev
   (Vec T-80/05)
   (2005/C 143/69)
   Jazyk konania: nemčina
   Hinrich Bavendam, bydliskom v Brémach (Nemecko), Günther Früchtnicht, bydliskom v Brémach (Nemecko), Hinrich Geerken, bydliskom v Brémach (Nemecko), Hans-Jürgen Weyhausen-Brinkmann, bydliskom v Brémach (Nemecko), Curt-Hildebrand v. Einsiedel, bydliskom v Lipsku (Nemecko), Christina Gräfin von Schall-Riaucour, bydliskom v Ahlen-Vorhelm (Nemecko), Franz-Albrecht Metternich-Sandor, Prinz von Ratibor und Corvey, bydliskom v Höxter (Nemecko), Christoph Prinz zu Schleswig-Holstein, bydliskom v Thumby (Nemecko) a mesto Schloß Holte-Stukenbrock (Nemecko), v zastúpení: T. Giesen, Rechtsanwalt, podali 17. februára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               zrušil rozhodnutie Komisie zo 7. decembra 2004, ktorým sa na základe smernice Rady 92/43/EHS (1) ustanovuje zoznam lokalít európskeho významu
               
                           1.
                        
                        
                           pre kontinentálny biogeografický región
                        
                     
                           2.
                        
                        
                           pre atlantický biogeografický región
                        
                     oznámené pod číslami C(2004) 4031 a C(2004) 4032 v rozsahu, v akom sú dotknuté ich vlastnícke práva alebo práva na územné úpravy;
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobcovia sú buď v celom rozsahu alebo z veľkej časti vlastníkmi lokalít, ktoré boli na základe napadnutého rozhodnutia zaradené medzi lokality európskeho významu, čo obmedzuje vlastnícke práva žalobcov.
   Žalobcovia tvrdia, že kritériá výberu pre zaradenie do zoznamu lokalít európskeho významu nie sú naplnené, pretože typy biotopov a druhov, ktoré sú rozhodujúce pre takéto zaradenie, buď vôbec neexistujú alebo majú len veľmi nízky stupeň zastúpenia.
   Žalobcovia ďalej tvrdia, že
   
               —
            
            
               boli porušené základné formálne náležitosti článku 6 ods. 2, 3, a 4, alebo článku 4 smernice 92/43/EHS,
            
         
               —
            
            
               boli porušené povinnosti zo strany štátu, pretože rozhodnutie o výbere, z ktorého vychádza zaradenie do komunitárneho zoznamu bolo chybné už na národnej úrovni,
            
         
               —
            
            
               že došlo k zneužitiu práva konať podľa uváženia, pretože Komisia zaradila na komunitárny zoznam bez akejkoľvek výnimky všetky lokality, ktoré jej navrhla Nemecká spolková republika.
            
         
      (1)  Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7).